laion/Wikipedia-Exotic huggingface dataset:
გიბრალტარის ფეხბურთის ასოციაცია

გიბრალტარის ფეხბურთის ასოციაცია (GFA) — გიბრალტარის ფეხბურთისა და ფუტსალის მმართველო ორგანო. დაარსდა 1895 წელს. 2013/14 წლებში უეფას შეჯიბრებებში (შესარჩევებში) წარმოდგენილი იყო ახალგაზრდული გუნდებით, აგრეთვე ძირითადითაც. 2013 წლის 24 მაისს ასოციაცია ოფიციალურად გახდა უეფას წევრი. აქამდე ასოციაციას ჰქონდა მცდელობა, რომ გამხდარიყო ფიფას წევრი 1997 წელს. 2016 წლის 13 მაისს ასოციაცია ფიფას 66-ე კონგრესზე, რომელიც გაიმართა მექსიკაში, ოფიციალურად გახდა ფიფას წევრი და მიიღო მონაწილეობა ფიფა-ს მსოფლიო ჩემპიონატის შესარჩევ ეტაპზე, რომელიც ვერ დაძლია. ასოციაცია დაარსდა გიბრალტარში მოთამაშე კლუბებისაგან, 1901 წელს შეიქმნა ეროვნული ნაკრები. 2012 წლის 21 მარტს ასოციაციამ მოითხოვა გამხდარიყო უეფას წევრი. უეფამ გიბრალტარს მისცა „მაპი“, სადაც მოცემული იყო თუ როგორ უნდა განვითარებულიყო სპორტული განათლება და ფინანსები. 2013 წლის მაისში ჩატარდა კენჭისყრა, წევრთა უმრავლესობამ მხარი დაუჭირა ასოციაციის მიღებას უეფაში, მოწინააღმდეგე იყო მხოლოდ ორი ქვეყანა: ბელარუსი და ესპანეთი. გიბრალტარი არის უეფას ყველაზე პატარა ქვეყანა მოსახლეობის მხრივ, აზერბაიჯანისა და სომხეთის, რუსეთისა და საქართველოს მსგავსად, გიბრალტარი და ესპანეთი ერთმანეთს არ შეხვდებიან შესარჩევი ციკლის პერიოდში. გაწევრიანების შემდეგ გიბრალტარი ოფიციალურად იღებს მონაწილეობას ევროტურნირებზე უეფას ჩემპიონთა და ევროპის კონფერენს ლიგაზე, აგრეთვე ნაკრებმა იასპარეზა ერთა ლიგის D დივიზიონში. 2016 წლის 13 მაისს გიბრალტარი გახდა ფიფას 211-ე წევრი, ამავე დღეს მისი წევრი კოსოვოც გახდა, რომელიც 210-ე წევრად გამოცხადდა, რადგანაც კოსოვოს საკითხი უფრო ადრე იქნა განხილული. უეფას ოფიციალური ვებ-გვერდი
კანონი და სამართალი

კანონი და სამართალი — პოლიტიკური პარტია საქართველოში, რომელიც 2019 წლის 10 მარტს დაფუძნდა. პარტიის ლიდერია თაკო ჩარკვიანი. პარტიის თანადამაარსებლები არიან: უფლებადამცველი მიხეილ რამიშვილი და ირაკლი ღლონტი. იყო კოალიციის „ძალა ერთობაშია“ წევრი. პარტია არის პროევროპული. „სტრატეგია აღმაშენებელთან“ ერთად შექმნილ ბლოკში მიიღო მონაწილეობა 2020 წლის საპარლამენტო არჩევნებში. 2019 წლის 10 მარტს, გაერთიანების „კანონი და სამართალი“ დამფუძნებელი ყრილობა გაიმართა. პარტია იყო კოალიცია „ძალა ერთობაშიას“ წევრი. 2020 წლის 27 ივლისს გიორგი ვაშაძის „ახალ საქართველოსთან“ ერთად დატოვა კოალიცია და განაცხადა, რომ მასთან ერთად მიიღებდა არჩევნებში მონაწილეობას. 2024 წლის 3 ივნისს ცნობილი გახდა, რომ პარტიამ ხელი მოაწერა საქართველოს პრეზიდენტის, სალომე ზურაბიშვილის მიერ შექმნილ „ქართულ ქარტიას“. თაკო ჩარკვიანმა პარტია „კანონი და სამართალი“ დააფუძნა ↑ „კანონი და სამართალი„ — თაკო ჩარკვიანმა ახალი პარტია დააფუძნა. Ajaratv.ge (10 მარტი 2019). ციტირების თარიღი: 17 მარტი, 2019. ↑ პუბლიცისტმა თაკო ჩარკვიანმა პოლიტიკური პარტია „კანონი და სამართალი„ დააფუძნა. News.ge. ციტირების თარიღი: 17 მარტი, 2019.[მკვდარი ბმული] ↑ გიორგი ვაშაძის პოლიტიკურმა პარტიამ „ძალა ერთობაშია“ დატოვა. imedinews.ge (2020-07-27). ციტირების თარიღი: 25 სექტემბერი, 2020.[მკვდარი ბმული] ↑ 17 პარტია და 5 დამოუკიდებელი დეპუტატი | "ქართულ ქარტიაზე" ხელმოწერები დასრულდა
ჯენიფერ ლოპესი

ჯენიფერ ლინ ლოპესი (ინგლ. Jennifer Lopez; დ. 24 ივლისი, 1969), აგრეთვე ცნობილი როგორც J.Lo. (ჯეი ლო) — ამერიკელი მსახიობი, მომღერალი, კომპოზიტორი, მოცეკვავე და დიზაინერი. გამოცემული აქვს 7 სტუდიური ალბომი. გადაღებულია მთელ რიგ ფილმებში - აღსანიშნავია პირველი მნიშვნელოვანი როლი ფილმში „ფულის მატარებელი“ (1995). მთავარი სტატია: ჯენიფერ ლოპესის დისკოგრაფია. On the 6 (1999) J.Lo (2001) This Is Me... Then (2005) Rebirth (2005) Como Ama una Mujer (2007) Brave (2007) Love? (2011) A.K.A. (2014) This Is Me... Now (2024) ოფიციალური საიტი ჯენიფერ ლოპესი კინოფილმების ინტერნეტ-მონაცემთა ბაზაში ჯენიფერ ლოპესი AllMusic-ზე ჯენიფერ ლოპესი — AllMovie ↑ Jennifer Lopez on dating, her split with Marc Anthony and 'First Love'. LA Times. ციტირების თარიღი: 2014-07-20. ↑ Jennifer Lopez 'made $1.75 MILLION in under an hour for private performance in Macau'. Associated Press. ციტირების თარიღი: December 27, 2014.
ჭაკუნი

ჭაკუნი, ჭაკუნობა — ქართული ეროვნული სპორტის სახეობა, გავრცელებული იყო ძველად გურიაში. თამაშში მონაწილეობდა ორი გუნდი. მოთამაშეთა მიზანი იყო სპეციალური ჩოგნებით - ჭაკუნებით - ბურთის გატანა მეტოქის ლელოში. ჭაკუნობის შესახებ პირველი წერილობითი ცნობები XIX საუკუნის დასაწყისით თარიღდება. გურიაში გამართულ ბაზრობაზე იმართებოდა ბურთაობა, ჯირითობა, ჭაკუნობა, ბაწარზე ხტომა და სხვა. გურიის ყოველ სოფელს თუ მის უბანს შერჩეული ჰქონდა გარკვეული სათამაშო მოედანი. სათამაშოდ ირჩევდნენ ბალახით დაფარულ ვაკე და მოწმენდილ ადგილს. მაგალითად, ლანჩხუთში ჭაკუნის სათამაშო მოედანი „ჟორდანიების მინდვრით“ იწყებოდა და ღელესთან თავდებოდა. დაახლოებით 400-500 მეტრზე გაჭიმული მოედნის თავსა და ბოლოში ლელო იყო მონიშნული. აცანაში ჭაკუნობას თამაშობდნენ მოვაკებულ ადგილას, რომელსაც ხალხი „ქინქლაისოულს“ უწოდებდა. მისი სიგრძე ნახევარ კილომეტრს აღწევდა და ორივე ლელო ამ მოედნის თავსა და ბოლოში ღელეებზე გადადიოდა. ჭაკუნი ეწოდებოდა თამაშის ძირითად იარაღს - სპეციალურ ჩოგანს. ჭაკუნის სიგრძე დაახლოებით ერთი მეტრი იყო. ის მოთამაშის სიმაღლეზე იყო მორგებული. ჭაკუნას თხილის, შინდის, ბროწეულის, თუთის ტოტებისგან აკეთებდნენ. მას მსხვილი და მოღუნული ძირი ჰქონდა. თუ მოთამაშე საჭირო მოყვანილობის ტოტს ვერ მიაგნებდა, სწორ ტოტს მოჭრიდა, ბოლოს ცეცხლზე გაუწრთობდა და მოღუნავდა. ამ მდგომარეობაში თოკით დაამაგრებდა, რამდენიმე ხნის შემდეგ თოკს მოხსნიდა და ასე ხელოვნურად მიღებული ბოლომოღუნული ჭაკუნით თამაშს შეუდგებოდა. თამაშში გამოყენებული ბურთი მუშტისოდენა იყო. სცოდნიათ ბურთის საქონლის ბეწვისგან, ხისგან, მატყლისგან დამზადება, რომელსაც გარედან ტყავი ჰქონდა გადაკრული. ბურთის მასალას ჯერ თბილ წყალში დაასველებდნენ, ხელით კარგად მოთელავდნენ, საჭირო ფორმას მისცემდნენ და მზეზე გაახმობდნენ. საბოლოოდ მიიღებდნენ საკმაოდ მაგარ და ამავე დროს დრეკად ბურთს, რომელიც თავისუფლად უძლებდა ჭაკუნის ძლიერ შემორტყმას. ხანდახან ხმარობდნენ ცაცხვის ან მუხის კუნძისგან, წიფლის სოკოსგან გამოთლილ, გამოხარშულ ბურთსაც. იშვიათ შემთხვევაში ბურთს ჩვრებისაგან ამზადებდნენ, მას გარედან ტყავი ჰქონდა გადაკრული. ბურთის ნაცვლად აქა-იქ სათანადო ზომის ქვასაც ხმარობდნენ. თამაში იწყებოდა ბურთის აგდებით მოედნის შუა ადგილას. თამაში შეზღუდული არ იყო არც დროით და არც გატანილი ბურთების რაოდენობით - თამაშობდნენ დაღლამდე, დაღამებამდე ან წინასწარ დათქმული რაოდენობის ლელოს გატანამდე. თამაში ითხოვდა მეტისმეტ სიფრთხილეს, სიმარდეს, თვალმჭრელობას. შესაძლო იყო მაგარი ბურთი მოთამაშეს მუხლს ქვემოთ კოჭებში მოხვედროდა და ფეხი დაეზიანებინა. გამარჯვებად ითვლება არა მარტო ლელოს გატანა, არამედ ისიც, თუ რომელ მხრიდან რამდენი „კოჭამოგდებული“ იქნებოდა. გურიაში ქალები ჭაკუნობით ქალებიც ერთობოდნენ. გავრცელებული ყოფილა აგრეთვე ე. წ. შერეული ჭაკუნობა: ერთი გუნდი ჭაკუნით თამაშობდა, მეორე კი ფეხით. როგორც კი რომელიმე მხარე ლელოს გაიტანდა, როლები იცვლებოდა თამაში გავრცელებული იყო სამეგრელოსა და სვანეთშიც. წულაძე ა., „ეთნოგრაფიული გურია“ — თბილისი, 2009 „მასალები გურიის ეთნოგრაფიული შესწავლისათვის“ — თბილისი, ,მეცნიერება”, 1980. რობაქიძე ალ. „ქართული ხალხური სპორტის შესახებ“ — თბილისი, 1955. ჩხატარაიშვილი ქ., „გურიის სამთავროს შეერთება რუსეთთან“ — თბილისი, „მეცნიერება“ 1985; ჭაკუნობა დაარქივებული 2019-03-18 საიტზე Wayback Machine. ჭაკუნობა
ღამე შეჭამს მსოფლიოს

ღამე შეჭამს მსოფლიოს (ფრანგ. La nuit a dévoré le monde) — 2018 წლის ფრანგული საშინელებათა ფილმი, რომლის რეჟისორია დომინიკ როშე, პროდიუსერები არიან კაროლ სკოტა, სიმონ არნალი, კაროლინ ბენიუ, სცენარისტები — ჯერემი გეზი და გიომ ლემანი. მონაწილეობენ: ანდერს დანიელსენ ლიე, გოლშიფთე ფარაჰანი, დენი ლავანი. დაფუძნებულია მარტენ პაჟის ამავე სახელწოდების რომანზე. ფილმის მთვარი გმირია სემი. წვეულების მეორე დღეს იგი აღმოაჩენს, რომ პარიზი მოიცვა ზომბებმა და ცდილობს გადაურჩეს ზომბი-აპოკალიპსს. „ღამე შეჭამს მსოფლიოს“ პრემიერა გაიმართა ანჟის კინოფესტივალზე 2018 წლის 13 იანვარს, ხოლო, საფრანგეთის კინოთეატრებში ნაჩვენები იქნა 2018 წლის 7 მარტს. ფილმმა მიიღო დადებითი შეფასებები კინოკრიტიკოსებისგან. საერთო განხილვების საიტზე Rotten Tomatoes ფილმის საერთო რეიტინგია 83% (31 მიმოხილვაზე დაყრდნობით). „ღამე შეჭამს მსოფლიოს“ — კინოფილმების ინტერნეტ-მონაცემთა ბაზა (ინგლისური) „ღამე შეჭამს მსოფლიოს“ — Metacritic-ზე „ღამე შეჭამს მსოფლიოს“ — Rotten Tomatoes „ღამე შეჭამს მსოფლიოს“ — Allmovie-ზე ↑ Mintzer, Jordan. (7 მარტი, 2018) 'The Night Eats the World' ('La Nuit a devore le monde'): Film Review. The Hollywood Reporter. ციტირების თარიღი: 12 ივლისი, 2018. ↑ The Night Eats the World (La nuit a dévoré le monde) (2018). Rotten Tomatoes. Fandango Media. ციტირების თარიღი: 16 ივლისი, 2018.
ბრენტ უიკსი

ბრენტ უიკსი (ინგლ. Brent Weeks; დ. 7 მარტი, 1977) — ამერიკელი ფენტეზის ჟანრში მოღვაწე მწერალი. ბრენტ უიკსი დაიბადა 1977 წლის 7 მარტს, მონტანაში. საშუალო განათლება მიიღო უაითფიშის სკოლაში. 2000 წელს დაამთავრა ჰილზდეილის კოლეჯი ხარისხით ინგლისურ ენაში. როგორც თავად ამბობს, რომანების წერის დაწყება მას ოქსფორდში გატარებულმა სემესტრმა გადააწყვეტინა, რამაც მასზე, როგორც პიროვნულ, ისე პროფესიონალურ დონეზე, ძლიერი გავლენა მოახდინა. სანამ მწერლობას დაიწყება, ხანმოკლე დროით მუშაობდა ჯერ მასწავლებლად ორეგონში, სეილემის აკადემიაში, შემდეგ კი ბარმენად. იგი ცხოვრობს და მუშაობს ორეგონში. უიკსის პირველი ნაშრომი „ღამის ანგელოზის“ ტრილოგია (ინგლ. The Night Angel Trilogy) გამოქვეყნდა „Orbit Books„-ის მიერ 2008 წელს. პირველი წიგნი ტრილოგიიდან არის „ჩრდილების გზა“ (ინგლ. The Way of Shadows), რომელიც ნათარგმნია 10 ენაზე. „ნათლისმტვირთველის“ (ინგლ. Lightbringer) სერიის პირველი წიგნი „შავი პრიზმა“ გამოქვეყნდა 2010 წელს. თავდაპირველად განზრახული იყო, რომ „ნათლისმტვირთველი“ იქნებოდა ტრილოგია, მაგრამ 2012 წელს გამომცემლებმა გაავრცელეს ინფორმაცია მეოთხე წიგნის გამოსვლის შესახებ. 2016 წლის 11 მაისს ბრენტ უიკსმა თავის საიტზე განაცხადა, რომ „სისხლიანი სარკე“ (ინგლ. The Blood Mirror) გამოქვეყნდებოდა 2016 წლის 25/27 ოქტომბერს, აგრეთვე სერია „ნათლისმტვირთველში“ (ინგლ. Lightbringer) იქნებოდა არა ოთხი, არამედ ხუთი წიგნი. სტატიაში არ იყო მითითებული მეხუთე წიგნის გამოსვლის თარიღი. საბოლოოდ, მეხუთე წიგნის (ინგლ. The Burning White) გამოშვების დროდ დასახელდა 2019 წლის შემოდგომა. „ღამის ანგელოზების ტრილოგია“ 2008 — „The Way of Shadows“ 2008 — „Shadow's Edge“ 2008 — „Beyond the Shadows“ 2014 — „ჩრდილების გზა:გრაფიკული ნოველა“ „ნათლისმტვირთველის“ სერია 2010 — „The Black Prism“ 2012 — „The Blinding Knife“ 2014 — „The Broken Eye“ 2016 — „The Blood Mirror“ 2019 — „The Burning White“ ოფიციალური საიტი ბრენტ უიკსი საიტზე Internet Speculative Fiction Database ბრენტ უიკსი — კონგრესის ბიბლიოთეკა ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ Bio. Brent Weeks. ციტირების თარიღი: 10 ნოემბერი, 2012. ↑ Brent Weeks en-US (2017-06-27). ციტირების თარიღი: 2019-08-09 ↑ Bastos, Cesar. Bragelonne donne de la Voie. Fantasy.fr. დაარქივებულია ორიგინალიდან — 2019-10-13. ციტირების თარიღი: 10 ნოემბერი, 2012. ↑ Orbit Makes a Third Rotation. Publishers Weekly. ციტირების თარიღი: 10 ნოემბერი, 2012. ↑ Speakman, Scott. Cover & Interview: The Blinding Knife by Brent Weeks. Suvudu. დაარქივებულია ორიგინალიდან — 2016-03-04. ციტირების თარიღი: 10 ნოემბერი, 2012. ↑ Fitzgerald, Laura. THE BLINDING KNIFE by Brent Weeks releases this week!. Orbit Books blog. ციტირების თარიღი: 17 დეკემბერი, 2012.
რუსეთის 58-ე საერთო-საჯარისო არმია

რუსეთის 58-ე საერთო-საჯარისო არმია ასევე 58-ე არმია (რუს. 58-я общевойсковая армия) — რუსეთის სამხედრო-სახმელეთო ძალების არმია, რომლის შტაბი მდებარეობს ქალაქ ვლადიკავკაზში, ჩრდილოეთ ოსეთი-ალანია, რომელიც შედის რუსეთის სამხრეთის სამხედრო ოლქის შემადგენლობაში. 58-ე არმია შეიქმნა 1941 წელს, როგორც საბჭოთა კავშირის წითელი არმიის ნაწილი, ხოლო 1995 წლიდან რუსეთის არმიის ნაწილია. 1995 წელს, ჩრდილოეთ კავკასიის სამხედრო ოლქის 42-ე სამხედრო კორპუსისგან, 58-ე არმიის შტაბი შეიქმნა ქალაქ ვლადიკავკაზში. ჩეჩნეთის მეორე ომის დროს, 58-ე არმიის მეთაური იყო გენერალი ვლადიმერ შამანოვი. 2008 წლის 3 აგვისტოს, რუსეთის 58-ე არმიის 5 ბატალიონი როკის გვირაბის მახლობლად დაბანაკდა, რომელიც საქართველოს სეპარატისტულ ცხინვალის რეგიონს რუსეთთან აკავშირებს ჩრდილოეთ ოსეთის მეშვეობით. 2008 წლის 8 აგვისტოს, რუსეთის 58-ე არმიამ გადაკვეთა საქართველოს სახელმწიფო საზღვარი და ქართული სამხედრო ძალების წინააღმდეგ ბრძოლაში მონაწილეობა მიიღო, ძირითადად ქალაქ ცხინვალში. მაშინდელი 58-ე არმიის მეთაური, გენერალი ანატოლი ხრულიოვი საბრძოლო მოქმედებების დროს დაიჭრა. 2014 წლის ივნისში, უკრაინის სამხედრო სახმელეთო ჯარმა ხელში ჩაიგდეს დაზიანებული BM-21 Grad ტიპის სარაკეტო დანადგარი, რომელიც უკრაინელებმა რუსეთის 58-ე არმიის სამხედრო აღჭურვილობას მიაკუთვნეს. 2016 წლის 18 აგვისტოს, 58-ე არმიის მეთაური გენერალ-მაიორი სერგეი კუზოვლევი გახდა. 2016 წლის ბოლოსთვის, რუსეთის თავდაცვის საინისტრომ გამოაცხადა, რომ 42-ე მოტომსროლელთა დივიზია შეიქმნა 8-ე, 17-ე და 18-ე გვარდიის მოტომსროლელთა ბრიგადებისგან. 2017 წლის იანვარში, 20-ე საერთო-საჯარისო არმიის მეთაურად გენერალ-მაიორი ევგენი ნიკიფოროვი დაინიშნა. ↑ p.109, Murphy ↑ Talking Through Gritted Teeth. BBC Monitoring, 6 August 2008 ↑ Torrey Clark and Greg Walters, Putin Says `War Has Started,' Georgia Claims Invasion (Update4), Bloomberg.com, 8 August 2008 ↑ Finn, Peter (9 August 2008). „Russian Air, Ground Forces Strike Georgia“. The Washington Post. ↑ „Russian tanks enter South Ossetia“. BBC News. 8 August 2008. ↑ [1] დაარქივებული 2008-09-04 საიტზე Wayback Machine. Oleg Shchedrov reporting for Reuters, Russian troops close to S. Ossetian capital, Moscow, 8 13 August:38:12 GMT (Reuters) ↑ [2] Минобороны РФ заявило о расстреле российских миротворцев, Lenta.ru, Rambler Media Group, Saturday, 09.08.2008, 03:45:33 ↑ Solovyov, Dmitry (2008-08-09). „Russian general wounded in Georgia's rebel region“. Reuters. ციტირების თარიღი: 2008-08-09. ↑ "Statement by the Delegation of Ukraine at the 774-th FSC plenary meeting " ეუთო, 12/10/2014. ↑ „Заместителем командующего войсками ЮВО стал генерал-лейтенант Андрей Гурулев“ [Lieutenant General Andrei Gurulev new Southern Military District deputy commander]. TASS (Russian). 18 August 2016. ციტირების თარიღი: 2 October 2016. ↑ В ЮВО на территории Чечни завершается формирование 42-й мотострелковой дивизии. ციტირების თარიღი: 2017-04-08 ↑ „Генерал-майор Евгений Никифоров назначен командующим 58-й армией“ [Major general Yevgeny Nikiforov appointed 58th Army commander]. TASS (Russian). 15 January 2017. ციტირების თარიღი: 24 July 2017.
არიელ მთავარანგელოზი

არიელი (ებრ. אריאל, „არი'ელ“, „არაელ“ ან „არიაელ“) — ანგელოზი რომელიც ნახსენებია ებრაულ და ქრისტიანულ მისტიციზმსა და აპოკრიფიაში. არიელი ნიშნავს „ღვთის ლომს“. გვხვდება ებრაულ ბიბლიაში ესაიას 29:1, 29:2 და 29:7-ში. ურიელი ებრაული ენციკლოპედია
გაეროს გენერალური ასამბლეის რეზოლუცია 72/280

აფხაზეთიდან, საქართველო და ცხინვალის რეგიონიდან/სამხრეთ ოსეთი, საქართველო იძულებით გადაადგილებულ პირთა და ლტოლვილთა სტატუსის შესახებ - გაერთიანებული ერების ორგანიზაციის გენერალური ასამბლეის მიერ მიღბული რეზოლუცია, რომელიც აფხაზეთიდან და ცხინვალის რეგიონიდან იძულებით გადაადგილებულ პირთა და ლტოლვილთა სტატუსს ეხებოდა. რეზოლუციას მხარი 81-მა სახელმწიფომ დაუჭირა; წინააღმდეგი 16 იყო, ხოლო 62-მა თავი შეიკავა. რეზოლუცია 2018 წლის 12 ივნისს, ქალაქ ნიუ-იორკში, გაერო-ს გენერალურმა ასამბლეამ, 72-ე სესიაზე, კვლავ მიიღო საქართველოს მიერ ინიციირებული რეზოლუცია „აფხაზეთიდან, საქართველო და ცხინვალის რეგიონიდან/სამხრეთ ოსეთი, საქართველო იძულებით გადაადგილებულ პირთა და ლტოლვილთა სტატუსის შესახებ". გაერთიანებული ერების ორგანიზაციის გენერალური ასამბლეა რეზოლუციას 2008 წლიდან იღებს, რითიც განამტკიცებს დევნილთა ფუნდამენტურ უფლებებს, უპირველესად, საკუთარ საცხოვრებელ ადგილებში ნებაყოფლობითი, უსაფრთხო და ღირსეული დაბრუნების უფლებას. რეზოლუცია, მისი მიზნებიდან გამომდინარე, წმინდა ჰუმანიტარულ ხასიათს ატარებს და იძულებით გადაადგილების შესახებ გაერო-ს სახელმძღვანელო პრინციპებს ეფუძნება. ის გმობს საქართველოს ოკუპირებულ რეგიონებში ძალისმიერი გზით განხორციელებულ დემოგრაფიულ ცვლილებებს, ადასტურებს დევნილთა უფლებას დაბრუნდნენ საკუთარ სახლებში ღირსეულად და უსაფრთხოდ ეთნიკური კუთვნილების მიუხედავად და ხაზს უსვამს მათი საკუთრების უფლების პატივისცემისა და დაცვის აუცილებლობას. რეზოლუცია აღნიშნავს აფხაზეთის და ცხინვალის რეგიონებში ჰუმანიტარული საქმიანობის შეუფერხებლად განხორციელების გადაუდებელ აუცილებლობას. ჰუმანიტარული კონტექსტის გარდა, რეზოლუციას აქვს პრაქტიკული დატვირთვა, ვინაიდან მოუწოდებს გაერო-ს გენერალურ მდივანს, ყოველწლიურად მოამზადოს ანგარიში საქართველოში მცხოვრები დევნილი მოსახლეობის მდგომარეობისა და რეზოლუციის შესრულების თაობაზე. აღნიშნული განსაკუთრებულ მნიშვნელობას იძენს საქართველოს ოკუპირებულ ტერიტორიებზე ადამიანის უფლებათა კუთხით არსებული მძიმე ვითარებისა და საერთაშორისო მონიტორინგის მექანიზმების არარსებობის ფონზე, რაც კიდევ ერთ დაბრკოლებას წარმოადგენს იძულებით გადაადგილებულ პირთა და ლტოლვილთა უსაფრთხო და ღირსეული დაბრუნებისთვის. რეზოლუცია მოუწოდებს ჟენევის მოლაპარაკებების მონაწილეებს, გაააქტიურონ ძალისხმევა საქართველოს ოკუპირებულ რეგიონებში უსაფრთხოებისა და ადამიანის უფლებების კუთხით არსებული მდგომარეობის გასაუმჯობესებლად, რაც თავის მხრივ ხელს შეუწყობს იძულებით გადაადგილებულ პირთა და ლტოლვილთა საკუთარ სახლებში დაბრუნებას. რეზოლუციას მხარი არ დაუჭირეს:  ბელარუსი,  ბურუნდი,  სომხეთი,  კუბა,  ლაოსი,  ნაურუ,  ნიკარაგუა,  ფილიპინები,  რუსეთი,  სამხრეთი სუდანი,  სირია,  ვენესუელა,  ვიეტნამი და  ზიმბაბვე. ↑ 1.0 1.1 1.2 1.3 1.4 1.5 გაერო-ს გენერალურმა ასამბლეამ საქართველოს ინიციირებული რეზოლუცია მიიღო[მკვდარი ბმული] ↑ Resist Resting on Laurels, Global Community Urged during General Assembly Debate on Complete Eradication of AIDS-Causing HIV In other business this afternoon, the Assembly adopted two resolutions. By a recorded vote of 81 in favour to 16 against, with 62 abstentions, it adopted the resolution “Status of internally displaced persons and refugees from Abkhazia, Georgia, and the Tskhinvali region/South Ossetia, Georgia”. ↑ 14 ქვეყანა, რომელმაც გაეროში საქართველოს ინიციირებულ რეზოლუციას მხარი არ დაუჭირა
ვიტერბეზე (საფეხბურთო კლუბი)

ვიტერბეზე (იტალ. A.S. Viterbese Castrense) — იტალიური საფეხბურთო კლუბი, ქალაქ ვიტერბოდან. ვიტერბეზე ამჟამად იტალიის სერია C-ში ასპარეზობს. კლუბი დაარსდა 1908 წელს. 2004 წელს ხელახლა შეიქმნა „ვიტერბეზე კალჩოს“ სახელით, თუმცა 2006 წლის ზაფხულში თავდაპირველ სახელს — ვიტერბეზეს დაუბრუნდა. გუნდის ფერები ყვითელი და ლურჯია. გერბზე გამოსახულია ლომის ფიგურა. ლომი ქალაქ ვიტერბოს დიდგვაროვანთა ისტორიული სიმბოლოა, რამაც კლუბის სიმბოლიკაზეც ჰპოვა ასახვა. ადგილობრივი ფანები გუნდს ლურჯი-ყვითელი ლომების მეტსხელითაც მოიხსენიებენ. გუნდი საშინაო მატჩებს ატარებს ენრიკო როკის სახელობის სტადიონზე, რომელიც აშენდა 1930 წელს და 5 500 მაყურებელს იტევს.. ოფიციალური საიტი (იტალიური) ↑ Archived copy. დაარქივებულია ორიგინალიდან — 26 May 2012. ციტირების თარიღი: 2011-12-28. ↑ Stadio „Enrico Rocchi“
გიბრალტარის პრემიერ ლიგა 2018-2019

გიბრალტარის პრემიერ ლიგა 2018-2019 — გიბრალტარის პრემიერ ლიგის 120-ე გათამაშება. ჩემპიონატი დაიწყო 2018 წლის 13 აგვისტოს. მონაწილეობს 10 გუნდი. გიბრალტარის ფეხბურთის ასოციაცია დაარქივებული 2016-06-17 საიტზე Wayback Machine.
მესი (2017 წლის ფილმი)

მესი (2017 წლის ფილმი) — 2017 წელს ინდოეთში გადაღებული ფილმი, მისი რეალიზაცია მოხდა 2017 წლის 26 მაისს, სცენარის ავტორია რიინგო ბანერჯი, ფილმს სახელი დაერქვა იმის გამო, რომ სიუჟეტი უკავშირდება ლიონელ მესის. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი მოგვითხრობს ორი ძმის ცხოვრებაზე, უფროსი ძმა პროსუნი არაფერს აკეთებს თავის შეყვარებულთან ფლირტაობის გარდა. უმცროსი ძმა, ჩოტუ კი ფლობს ფეხბურთის ყველა ფინტს და კარგად თამაშობს ფეხბურთს, მას მაისურზე აქვს წარწერა „მესი”... (გასაგრძელებელი) https://timesofindia.indiatimes.com/entertainment/bengali/movies/news/Messi-magic-in-desi-Movie/articleshow/9693163.cms
ქუთაისის ისტორიულ-არქიტექტურული მუზეუმ-ნაკრძალი

ქუთაისის ისტორიულ-არქიტექტურული მუზეუმ-ნაკრძალი — შეიქმნა 2008 წელს. 1981-2007 წლებში ფუნქციონირებდა ქუთაის-გელათის მუზეუმ-ნაკრძალის სახელწოდებით. სამოქმედო არეალი ფარავს იმერეთის, რაჭა-ლეჩხუმისა და ქვემო სვანეთის 15 მუნიციპალიტეტის ტერიტორიას. მუზეუმ-ნაკრძალის სამოქმედო არეალში არსებულ საიტებს შორის გამორჩეული ადგილი უჭირავს ქუთაისს (უძველესი ნაქალაქარით, ბაგრატის ტაძრითა და XIX-XX საუკუნეთა მიჯნის ურბანული განაშენიანებით), გელათს, მოწამეთასა და გეგუთის სასახლეს. მუზეუმ-ნაკრძალის ოფისი ქუთაისის ცენტრში, ცნობილი ქუთაისელი ექიმისა და საზოგადო მოღვაწის დიმიტრი ნაზარიშვილის მემორიალურ სახლ-მუზეუმში მდებარეობს. რ. ისაკაძე, ქუთაისის ისტორიულ-არქიტექტურული მუზეუმ-ნაკრძალი, გვ. 5.
ვაგიფ მუსტაფა-ზადე

ვაგიფ აზიზ ოღლუ მუსტაფა-ზადე (აზერ. Vaqif Əziz oğlu Mustafazadə; დ. 16 მარტი, 1940, ბაქო — გ. 16 დეკემბერი, 1979, ტაშკენტი) — აზერბაიჯანელი საბჭოთა ჯაზის კომპოზიტორი და პიანისტი, აზერბაიჯანის სსრ დამსახურებული არტისტი (1979), აზერბაიჯანის სსრ სახელმწიფო პრემიის ლაურეატი. ვაგიფ აზიზ ოღლუ მუსტაფა-ზადე დაიბადა 1940 წლის 16 მარტს, ბაქოში, მედიცინის მაიორის ოჯახში. მამის გარდაცვალების შემდეგ, მის აღზრდას შეუდგა დედამისი, რომელიც ასწავლიდა აზერბაიჯანულ ხალხურ მუსიკას. 1957 წელს ვაგიფმა ჩააბარა ა. ზეინალლის სახელობის ბაქოს მუსიკალურ სასწავლებელში. სწავლობდა მუსლიმ მაგომაევთან ერთად. ვაგიფ მუსტაფა-ზადე ხიბლავდა თავის მსმენელს თავისი თვითყოფადობით, ვირტუოზული შესრულების ტექნიკით, თავისებური ჰარმონიით. მან პირველმა გამოიყენა აზერბაიჯანული კოლორიტი, მუღამი და გახდა აზერბაიჯანული ჯაზის ფუძემდებელი. ვაგიფ მუსტაფა-ზადე — საქართველოს ბიოგრაფიული ლექსიკონი
აღმასრულებელი ფუნქცია

აღმასრულებელი ფუნქციები - წარმოადგენს კოგნიტური პროცესების წყებას, რომელიც პასუხისმგებელია ისეთ პროცესებზე როგორიცაა დაგეგმვა, კონტროლი, ორგანიზება, სოციალური ქცევა სხვადასხვა ქცევითი სტრატეგიის განხორციელება შინაგანი და გარეგანი სტიმულების საპასუხოდ და ზოგადად ყველა პროცესს, რომელიც მეტაკოგნიტური კონტროლისთვისაა საჭირო. ანატომიურ სტრუქტურას, რომელშიც შეიძლება ითქვას, რომ თავმოყრილია აღმასრულებელი ფუნქციები წარმოადგენს შუბლის წილი. უფრო კონკრეტულად, შუბლის წილის სპეციფიკურ ერთეულს, რომელიც პასუხისმგებელია აღმასრულებელ ფუნქციებზე წარმოადგენს პრეფრონტალური ქერქი. ლურიას (1973) მიხედვით, პრეფრონტალური ქერქი მნიშვნელოვანია დაგეგმვისთვის, მიზნის ჩამოყალიბებისა და ქცევის რეგულაციისთვის - პროცესები, რომელიც ერთობლივად ცნობილია, როგორც აღმასრულებელი ფუნქციები: • ყურადღების განაწილება; • ყურადღების შენარჩუნება; •გადამუშავების სისწრაფე; •ინიციირება; •თანმიმდევრობის დაცვა; •გადართვადობა (set shifting); •კოგნიტური მოქნილობა ↑ Kolb, B., & Whishaw , I. Q. (2003). Fundamentals of Human Neuropsychology & Improving the Mind and Brain. Worth Publishers. ↑ Martin, N. (2006). Human Neuropsychology. Pearson Education Limited.
ჯულფის ქარავან-სარაი

ჯულფის ქარავან-სარაი (აზერ. Culfa kаrvаnsаrаyı) — ისტორიული ძეგლი ნახიჩევანის ავტონომიური რესპუბლიკის ჯულფის რაიონის სოფელ გულისტანში. 1974 წელს აღმოჩენილი იქნა ქარავან-სარაის ნანგრევები. 1939-1940 წლებში ბაქო-ჯულფის სარკინიგზო მაგისტრალის მშენებლობის დროს, ქარავან-სარაის დაახლოებით ნახევარი დანგრეული იქნა სამშენებლო სამუშაოების მსვლელობის დროს. ქარავან-სარაის სიგრძე 37 მეტრს აღემატება. სიახლოვეს აღმოჩენილია ხიდის ნანგრევები, რომელიც აშენებული იყო ნახიჩევანის მმართველის ჰაქიმ ზია ად დინის ბრძანებით XIV საუკუნის დასაწყისში. Саламзаде А. V., Мамедзаде К. М. Памятники. Баку, 1979; Саламзаде А. V., Мамедзаде К. М., Нахчыванские школы архитектуры в Азербайджане Баку, 1985.
გოთლუგ ნაღარა

გოთლუგ ნაღარა (აზერ. Qoltuq nağara) — აზერბაიჯანული სახალხო დასარტყამი მუსიკალური ინსტრუმენტი. ერთ-ერთი ყველაზე გავრცელებული სახალხო დასარტყამი ინსტრუმენტი აზერბაიჯანში. თარგმანში „ნაღარა“ ნიშნავს „დარტმა“-ს, ხოლო „გოლთუგ“ — „იღლიაში ამოსადები“. გამოიყენება ანსამბლებისა და ორკესტრების შემადგენლობაში. მასზე ასრულებენ ნაწარმოებებს ორივე ხელის თითებით და ხელის გულებით(ზოგჯერ ორი პატარა ჯოხის მეშვეობით). ნაღარას გააჩნია ძლიერი ხმის დინამიკა და გამოყოფს სხვადასხვა ტემბრის მქონე ხმებს, ასევე მისი გამოყენება შესაძლებელია ღია ცის ქვეშაც. მას იყენებენ ტრადიციულ ფოლკლორულ-თეტრალიზებულ თამაშებშიც, ასევე ჯანგის,იალლას და სხვა სახის ტრადიციულ ცეკვებშიც. მის კორპუსს ძირითადად აკეთებენ კაკლის, გარგარის და სხვა სახის ხეებისგან, ხოლო მემბრანას აკეთებენ ცხვრის ტყავისგან. გოთლუგ ნაღარა